Boek: Wie woon hier? | Maroela Media
"Ek woon in 'n gebou wat sewe verdiepings hoog is. Elke verdieping se deur lyk anders. Die eerste deur het baie slotte. Die gesin wat hier woon, is diewe. By die tweede deur is daar altyd baie modderspore. Dis waar die ou jagter en sy troeteltier woon . . ."
'n Fantastiese reis deur die verbeelding van 'n meisie wat elkeen van haar bure probeer voorstel deur net te kyk hoe hul voordeur lyk. Elke bladsy is gevul met eindelose besonderhede en verrassings!
Einat Tsarfati is 'n talentvolle Israeliese illustreerder wat met lof gegradeer het aan die Academy Arts and Design in Bezalel. Tsarfati het reeds verskeie boeke vir Israeliese uitgewers geïllustreer. Haar blog op Facebook is genaamd Things That Annoy Me.